
Parlamentul României

Camera Deputaţilor

Comisia pentru apărare, ordine                                                              Bucureşti, 04.09.2003

publică şi siguranţă naţională                                                                  Pl 310/2003
Nr.32/502/2003

AVIZ

asupra propunerii legislative privind regimul mormintelor, cimitirelor şi operelor comemorative de război şi înfiinţarea Societăţii Naţionale pentru Cinstirea Eroilor 

În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare cu  propunerea legislativă privind regimul mormintelor, cimitirelor şi operelor comemorative de război şi înfiinţarea Societăţii Naţionale pentru Cinstirea Eroilor, trimis cu adresa nr. 310 din 25 august 2003 şi înregistrat cu nr. 32/502 din 25.08.2003.

Potrivit prevederilor art.60 din Regulamentul Camerei Deputaţilor, în şedinţa din 3 septembrie 2003, membrii comisiei au examinat propunerea legislativă, expunerea de motive, precum şi avizul Consiliului Legislativ, nr.1057/15.07.2003, referitor la aceasta .

În urma dezbaterilor, membrii comisiei au hotărât, cu unanimitate de voturi pentru, avizarea negativă a propunerii legislative, întrucât dispoziţiile sale au fost cuprinse în proiectul de Lege, iniţiat de Guvern, privind regimul mormintelor şi operelor comemorative de război, proiect ce a fost votat în Plenul Camerei Deputaţilor şi asupra căruia comisia noastră a întocmit un raport favorabil. 

În raport de obiectul şi conţinutul său, propunerea face parte din categoria legilor ordinare.

VICEPREŞEDINTE,

Marcu TUDOR

Red.s.c. Anca Barb

